રોબોટ બનાવવાના મામલે જાપાન દુનિયામાં બધા દેશો કરતાં આગળ છે એવું સામાન્ય રીતે મનાય છે, પણ રોબોટને નાગરિકત્વ આપીને સાઉદી અરેબિયા મેદાન મારી ગયું છે. કટ્ટરવાદી ઈસ્લામિક દેશ તરીકે પ્રખ્યાત હોવા છતાં આ પગલું ભરીને સાઉદી અરેબિયાએ દુનિયાને ચોંકાવી દીધી છે. સાઉદીના પાટવીકુંવર મોહમ્મદ બિન સલમાને કહ્યું કે અમે અમારા દેશને આધુનિક બનાવવાની યોજના ઘડી છે અને તે અંતર્ગત અમે લિબરલ ઈસ્લામ કમબેક કરે એવું ઈચ્છીએ છીએ.